唐文獻

唐文獻（），字道徵，更字元徵，號抑所。南直隸松江府華亭縣（今屬上海市）人 ，匠籍，祖籍湖廣荊南。

生平
萬曆十三年（1585年），唐文獻中式乙酉科順天府乡试第四十七名举人，萬曆十四年（1586年）聯捷丙戌科会试一百四十九名，一甲第一名進士（狀元），授翰林院修撰，十七年充會試同考，十八年告病歸。二十一年復除原职，二十二年二月二月充皇長子講讀官，二十三年再充會試同考，二十四年升右中允，二十五年升右諭德，告病歸。二十七年補原职，纂修玉牒，本年升右庶子，二十八年轉左庶子。二十九年復充會試同考，十二月升詹事府少詹事兼翰林院侍读学士，充東宫侍班。宰臣沈一贯以妖书事傾軋礼部侍郎郭正域，文献力白其冤。給事中李沂因彈劾權閹張鯨被廷杖，文獻將其扶出，餵給湯藥。荊州推官華鈺因反對稅監被逮下詔獄，文獻力救之，終得不死。三十一年四月升詹事兼翰林院侍读学士，充玉牒纂修官，十一月充東宫侍班，十二月升礼部右侍郎，掌翰林院兼官及東宫侍班如故，三十二年二月充甲辰科會試副主考，八月以原官协理詹事府事，教习庶吉士。萬曆三十三年（1605年）三月十五日，卒於任。贈禮部尚書，天啓改元，謚文恪。《明史》有傳。《明史·216卷》5711-5712：唐文獻，字元徵，華亭人。萬曆十四年進士第一。授修撰，歷詹事。沈一貫以「妖書」事傾尚書郭正域，持之急。文獻偕其僚楊道賓、周如砥、陶望齡往見一貫曰：「郭公將不免，人謂公實有意殺之。」一貫跼蹐，酹地若為誓者。文獻曰：「亦知公無意殺之也，第臺省承風下石，而公不早訖此獄，何辭以謝天下。」一貫斂容謝之。望齡見朱賡不為救，亦正色責以大義，願棄官與正域同死。獄得稍解。然文獻等以是失政府意。久之，拜禮部右侍郎，掌翰林院事。初，文獻出趙用賢門，以名節相矜許。同年生給事中李沂劾張鯨被廷杖，文獻掖之出，資給其湯藥。荊州推官華鈺忤稅監逮下詔獄，文獻力周旋，得無死。掌翰林日，當考察。執政欲庇一人，執不許。卒官。贈禮部尚書，諡文恪。

 著作 
著有《占星堂集》 十五卷。

 身后 
墓在二里泾龙兴桥北，太仓王锡爵作墓志銘。天啟年間，追贈太子少保，谥文恪，祀乡贤。

家族
曾祖唐珉。祖父唐濱，歲贡，授布政司都事。父唐敷錫。母劉氏。永感下。兄文燈、文燭、文熟（恩例儒官）、文勲、文烈、文蒸、文然，俱生员。文濤。

參考書目

 《明史》卷二百十六

 延伸阅读 

W文
Category:华亭县人
Category:萬曆十三年乙酉科順天鄉試舉人
Category:明朝狀元
Category:明朝翰林院修撰
Category:明朝詹事
Category:明朝禮部侍郎
Category:明朝追赠太子少保
Category:諡文恪